അസുച്ചി കാസ്റ്റിൽ

ഓഡാ നോബുനാഗയുടെ പ്രാഥമിക കോട്ടകളിലൊന്നാണ് അസുചി കാസ്റ്റിൽ (安 土城 അസുച്ചി-ജെ). 1576-1579 നും ഇടയിൽ ഓമി പ്രവിശ്യയിലെ ബിവ തടാകത്തിന്റെ തീരത്താണ് ഈ കോട്ട നിർമ്മിച്ചിരിക്കുന്നത്. തലസ്ഥാനത്തേയ്ക്കുള്ള പ്രവേശനം നിരീക്ഷിക്കാനും കാവൽ ജാഗ്രത പുലർത്താൻ കഴിയുന്ന തരത്തിൽ നോബൂനാഗ അത് ക്യോട്ടോയോട് ചേർന്ന് നിർമ്മിച്ചു. പക്ഷേ, നഗരത്തിന് പുറത്തായതിനാൽ, ഇടയ്ക്കിടെ തലസ്ഥാനത്തെ നശിപ്പിക്കുന്ന തീപ്പിടുത്തങ്ങളിൽ നിന്നും സംഘർഷങ്ങളിൽ നിന്നും ഈ കോട്ട പ്രതിരോധിച്ചിരുന്നു. അദ്ദേഹത്തിന്റെ ഏറ്റവും വലിയ ശത്രുക്കളായ വടക്ക് ഉസുഗി വംശവും കിഴക്ക് ടേക്കഡ വംശവും പടിഞ്ഞാറ് മോറി വംശവും തമ്മിലുള്ള ആശയവിനിമയ, ഗതാഗത മാർഗങ്ങൾ കൈകാര്യം ചെയ്യുന്നതിലും ഈ സ്ഥാനം തന്ത്രപരമായി പ്രയോജനകരമായിരുന്നു.Ōrui, N. and M. Toba (1935). Castles in Japan. Tokyo: Board of Tourist Industry & Japan Government Railways.

 ചരിത്രം 
1576-ൽ ആരംഭിച്ച് 1579 ൽ പൂർത്തീകരിച്ച കോട്ടയുടെ നിർമ്മാണത്തിന്റെ ചുമതല നിവാ നാഗാഹിഡിനായിരുന്നു.

മുമ്പത്തെ കോട്ടയോടുകൂടിയ സൗധത്തിൽ നിന്നും കോട്ടകളിൽ നിന്നും വ്യത്യസ്തമായി, അസുച്ചി ഒരു സൈനിക പ്രതിരോധം മാത്രമല്ല, അതിമനോഹരമായ സമുച്ചയങ്ങളും അലങ്കാരങ്ങളും, അഭിവൃദ്ധിപ്രാപിക്കുന്ന പട്ടണവും മതപരമായജീവിതവും കൊണ്ട് ആകർഷിക്കുകയും എതിരാളികളെ ഭയപ്പെടുത്തുകയും ചെയ്യുന്ന ഒരു മാളികയായി കാണാനാണ് നോബുനാഗ ഉദ്ദേശിച്ചത്. കോട്ടയുടെ പ്രതിരോധ കേന്ദ്രമായിരിക്കുന്നതിനുപകരം ടെൻ‌ഷു (അല്ലെങ്കിൽ ടെൻ‌ഷുകാകു) എന്ന് വിളിക്കപ്പെടുന്ന ഉറപ്പുള്ള ഗോപുരമായ കീപ്പ് ഏഴ് നിലകളുള്ള കെട്ടിടമായിരുന്നു. അത് ഒരു രാജകൊട്ടാരം പോലെ പ്രേക്ഷക ഹാളുകൾ, സ്വകാര്യ അറകൾ, ഓഫീസുകൾ, ഒരു ട്രഷറി എന്നിവ ഉൾക്കൊള്ളുന്നു. ജാപ്പനീസ് ചിത്രകലയിലെ ഏറ്റവും പ്രസിദ്ധമായ സ്കൂളുകളിൽ ഒന്നായ കനോ സ്കൂളിലെ ചിത്രകാരനായിരുന്ന കനോ എറ്റോകു വരച്ച ചിത്രങ്ങൾ കൊണ്ട് ഏഴ് നിലകളും അലങ്കരിച്ചിരുന്നു.

ഇതും കാണുക
ഗോൾഡൻ ടീ റൂം

 അവലംബം

കൂടുതൽ വായനയ്ക്ക്

Elison, George and Smith, Bardwell L. (eds) (1987). "Warlords, Artist, & Commoners." Honolulu: University Press of Hawaii.
Erdmann, Mark Karl (2016). "Azuchi Castle: Architectural Innovation and Political Legitimacy in Sixteenth-Century Japan". Doctoral dissertation, Harvard University, Graduate School of Arts & Sciences. 
Turnbull, Stephen (2003). "Japanese Castles 1540-1640." Oxford: Osprey Publishing.

പുറത്തേക്കുള്ള കണ്ണികൾ

Nobunaga no Yakata Museum
Azuchi Castle (moving image)
NOBUNAKAOU reporter
Photos and models of Azuchi castle

വർഗ്ഗം:ജപ്പാനിലെ 100 മികച്ച കോട്ടകൾ
വർഗ്ഗം:ജപ്പാനിലെ നശിപ്പിക്കപ്പെട്ട കോട്ടകൾ